Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_**

din **\_\_\_\_\_\_\_\_\_\_\_\_\_\_\_\_\_\_**

Chişinău

**Cu privire la aprobarea modificărilor şi completărilor ce se**

**operează în unele hotărîri ale Guvernului**

---------------------------------------------------------------------------

În scopul executării prevederilor art. VI alin. (2) din Legea nr. 151 din 1 iulie 2016 pentru modificarea și completarea unor acte legislative (Monitorul Oficial al Republicii Moldova, 2016, nr. 265-276, art. 573), Guvernul

**HOTĂRĂŞTE:**

Se aprobă:

Modificările şi completările ce se operează în unele hotărâri ale Guvernului, conform anexei nr. 1;

Lista hotărârilor Guvernului care se abrogă, conform anexei nr.2.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiţiei Vladimir CEBOTARI

Anexa nr. 1

la Hotărîrea Guvernului

nr. \_\_\_\_\_\_ din \_\_\_\_\_\_

**MODIFICĂRILE ŞI COMPLETĂRILE**

**ce se operează în unele hotărîri ale Guvernului**

1. Regulamentul cu privire la procedura dobândirii și pierderii cetățeniei Republicii Moldova, aprobat prin Hotărîrea Guvernului nr.197 din 12 martie 2001 (Monitorul Oficial al Republicii Moldova, 2001, nr.31-34, art. 232), cu modificările şi completările ulterioare, se modifică și completează după cum urmează:

la punctul 2:

litera a) sintagma „- buletinul de identitate – pentru persoana căreia i s-a recunoscut statutul de apatrid sau refugiat;” se substituie cu sintagma „- buletinul de identitate – pentru apatrizi, refugiați sau beneficiarii de protecție umanitară;”;

se completează cu punctul 31 cu următorul cuprins:

„31. Prevederile punctului 2 lit. b) nu se aplică refugiaților și beneficiarilor de protecție umanitară, ei fiind obligați să prezinte doar cazierul judiciar din Republica Moldova.”;

la punctul 5:

litera h) sintagma „- buletinul de identitate – pentru persoana căreia i s-a recunoscut statutul de apatrid sau refugiat;” se substituie cu sintagma „- buletinul de identitate – pentru apatrizi, refugiați sau beneficiarii de protecție umanitară;”;

se completează cu punctul 61 cu următorul cuprins:

„61. Prevederile punctului 5 lit. i) nu se aplică refugiaților și beneficiarilor de protecție umanitară, ei fiind obligați să prezinte doar cazierul judiciar din Republica Moldova.”;

la punctul 9:

litera d) sintagma „- buletinul de identitate – pentru persoana căreia i s-a recunoscut statutul de apatrid sau refugiat;” se substituie cu sintagma „- buletinul de identitate – pentru apatrizi, refugiați sau beneficiarii de protecție umanitară;”;

se completează cu punctul 101 cu următorul cuprins:

„101. Prevederile punctului 9 lit. g) nu se aplică refugiaților și beneficiarilor de protecție umanitară, ei fiind obligați să prezinte doar cazierul judiciar din Republica Moldova.”.

2. Hotărîrea Guvernului nr. 1140 din 15 decembrie 2010 „Pentru aprobarea Regulamentului cu privire la modul de acordare a ajutorului bănesc rambursabil refugiaților și beneficiarilor de protecție umanitară” (Monitorul Oficial al Republicii Moldova, 2010, nr. 247-251, art. 1255), cu completările ulterioare, se modifică și se completează după cum urmează:

în titlu, în tot textul hotărîrii, Regulamentului și anexelor, cuvîntul „rambursabil” se exclude, iar sintagma „refugiați și beneficiari de protecție umanitară” se substituie cu sintagma „beneficiari de protecție internațională” la cazul gramatical respectiv;

în Regulament:

punctul 4 va avea următorul cuprins:

„4. În conformitate cu prevederile art. 33 alin. (2) din Legea nr. 270-XVI din 18 decembrie 2008 privind azilul în Republica Moldova, beneficiarii de protecție internațională pot solicita un ajutor bănesc pentru o perioadă de 6 luni, în limitele disponibilităților financiare ale statului, dacă, din motive obiective, aceștia sunt lipsiți de mijloace de existență.”;

punctele 10 și 14, Capitolul IV se exclud;

titlul Capitolului V va avea următorul cuprins: „Evidența acordării ajutorului bănesc”;

la punctele 22 și 23 sintagma „și rambursării” se exclude;

anexa nr. 2 se exclude;

anexa nr. 3 va avea următorul cuprins:

„Anexa nr. 3

la Regulamentul cu privire la modul de acordare a ajutorului bănesc beneficiarilor de protecție internațională

**BIROUL MIGRAŢIE ŞI AZIL al  
MINISTERULUI AFACERILOR INTERNE**

**REGISTRUL**

**evidenţei acordării ajutorului bănesc**

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| Nr. d/o | Numele, prenumele beneficiarului de ajutor bănesc | Statutul beneficiarului  (statut de refugiat/protecție umanitară) | Seria, numărul buletinului de identitate şi codul numeric personal al beneficiarului de protecție internațională | Nr, şi data înregistrării cererii de acordare a ajutorului bănesc | Data eliberării sumelor de bani primite în calitate de ajutor bănesc (pentru fiecare  lună) | Suma de bani primită în calitate de ajutor bănesc |

”

3. Hotărîrea Guvernului nr. 1023 din 28 decembrie 2012 „Cu privire la aprobarea Regulamentului Centrului de cazare” (Monitorul Oficial al Republicii Moldova, 2013, nr.1-5, art. 30), se modifică și completează după cum urmează:

în tot textul Regulamentului sintagma „beneficiar de o formă de protecție” se substituie cu sintagma „beneficiar de protecție internațională”, sintagma „o formă de protecție” se substituie cu sintagma „protecție internațională” și sintagma „autoritate competentă pentru străini” se substituie cu sintagma „Biroul migrație și azil” la cazul gramatical respectiv;

punctul 2 va avea următorul cuprins:

„2. Centrul este o structură specializată, subordonată Biroului migrație și azil al Ministerului Afacerilor Interne (în continuare – Biroul migrație și azil), destinat cazării temporare a solicitanţilor de azil şi beneficiarilor de protecţie internațională, care întrunesc condiţiile stabilite în prezentul Regulament. Centrul nu are statut de persoană juridică.” ;

punctul 3 se completează cu subpunctul 21) cu următorul cuprins:

„21) desfășurarea activităților cultural-educative, sportive și recreative, precum și oferirea serviciilor juridice, sociale, psihologice, activităților de creație etc. prin intermediul centrelor de creație care activează în Centru;” ;

punctul 8 va avea următorul cuprins:

“8. În Centru sunt cazați:

1) Solicitanții de azil și membrii de familie care sînt solicitanți de azil, obligați să se cazeze în Centru pe parcursul procedurii de soluționare a cererii de azil în cadrul Direcției azil și integrare. Excepție fac:

a) cetățenii Republicii Moldova;

b) solicitanții de azil căsătoriți cu cetățeni ai Republicii Moldova;

c) străinii care au domiciliat pe teritoriul Republicii Moldova mai mult de 5 ani și au solicitat ulterior azil;

d) persoanele care au depus o nouă cerere de azil, cu excepția cazurilor cînd au apărut circumstanțe noi sau au survenit transformări de ordin politic, militar, legislativ sau social în țara de origine care ar pune în pericol viața sau siguranța solicitanților de azil;

e) solicitanții de azil care pot pune în pericol viața și/sau sănătatea persoanelor cazate în Centru.

2) solicitanții de azil care nu cad sub incidența subpunctului 1) dar care pot fi cazați în Centru în temeiul articolului 28 litera m) al Legii nr. 270-XVI din 18 decembrie 2008 din privind azilul în Republica Moldova;

3) Beneficiarii de protecție internațională, precum și membrii de familie ai acestora care au același statut și au intrat în programul de integrare;

Nu pot fi cazați în baza subpunctului 3):

1. cetățenii Republicii Moldova;
2. persoanele căsătorite cu cetățeni ai Republicii Moldova;
3. străini care au domiciliat pe teritoriul Republicii Moldova mai mult de 5 ani și au solicitat ulterior azil;
4. beneficiarii de protecție internațională care au domiciliat pe parcursul procedurii de azil în afara centrului, cu excepția celor care au intrat în programul de integrare;
5. persoanele care pot pune în pericol viața și/sau sănătatea persoanelor cazate în Centru.”

punctul 9 va avea următorul cuprins:

„9. În cazul minorilor neînsoțiți solicitanți de azil sau beneficiari de protecție internațională, acestora li se vor aplica măsura de protecție a copilului separat de părinți, prin care se asigură condiții pentru creșterea și îngrijirea acestuia în servicii sociale de plasament, în conformitate cu legislația în vigoare a Republicii Moldova. Plasamentul minorului neînsoțit se efectuează de autoritatea tutelară de la locul aflării acestuia.

la punctul 10 sintagma „punctul 8 subpunctul 2)” se substituie cu sintagma „punctul 8 subpunctul 3)”;

titlul Secțiunii 2 va avea următorul cuprins:

„Secțiunea 2. Modalitatea de cazare”;

punctul 12 va avea următorul cuprins:

„12. Solicitanţii de azil prevăzuți la punctul 8 subpunctul 1) sunt cazați în baza deciziei cu privire la cazare din ziua depunerii cererii de azil.”;

se completează cu punctul 121 cu următorul cuprins:

„121. Solicitanții de azil prevăzuți la punctul 8 subpunctul 2) care solicită cazare în Centru, depun o cerere la Biroul migrație și azil cu indicarea motivului pentru care solicită cazarea.”;

punctul 13 va avea următorul cuprins:

„13. Cererile se depun personal, în formă scrisă. În cazul în care persoana nu poate să scrie, cererea se completează de funcționarul care o primește.”;

punctul 15 va avea următorul cuprins:

„15. Solicitanţii de azil cazaţi în Centru cărora li s-a acordat protecție internațională pot solicita prelungirea termenului de cazare în condiţiile punctului 31 al prezentului Regulament. Cererea de prelungire a termenului de cazare se depune la Biroul migrație și azil în termen de 3 zile din data când a fost comunicată decizia privind acordarea protecţiei internaționale.”;

punctul 17 va avea următorul cuprins:

„17. După examinarea cererii depuse de persoanele prevăzute la punctul 8 subpunctele 1) și 2), Biroul migrație și azil emite una din următoarele decizii:

1) decizie cu privire la cazare sau refuzul cazării pentru solicitanții de azil;

2) decizie cu privire la cazare, prelungirea cazării sau refuzul cazării pentru beneficiarii de protecție internațională.”

punctul 19 se completează la final cu sintagma „Persoana este obligată să se prezinte la cazare în data emiterii deciziei sau la data indicată în cererea de cazare, dar fără depășirea perioadei de 24 de ore din momentul depunerii acesteia. În caz de neprezentare persoanei îi vor fi aplicate prevederile Capitolului VII.”;

punctul 22 se completează la final cu sintagma „În momentul cazării în Centru persoana primește lista bunurilor care sunt distribuite pe baza de semnătură.”;

se completează cu punctul 221 cu următorul cuprins:

„221. Persoanele care urmează a fi cazate în centru pot păstra îmbrăcămintea personală, cu excepția cazurilor când, din motive de igienă colectivă sau de securitate, administrația Centrului dispune ca îmbrăcămintea personală a solicitanților de azil să fie spălată, dezinfectată, și/sau depozitată într-un loc special amenajat.” ;

punctul 24 va avea următorul cuprins:

„24. Persoanele sunt cazate separat pe camere în funcție de sex, cu excepția membrilor ai unei familii, care sunt cazați în aceeași cameră.”;

în tot textul punctului 37, cuvîntul „cunosc” se substituie cu cuvîntul „înțeleg”;

la punctul 39 subpunctul 13) va avea următorul cuprins:

„13) să participe la activități culturale, educative, recreative și sportive;”

la punctul 41:

subpunctul 1) după cuvîntul „stabilite,” se completează cu sintagma „să respecte repartizarea pe camere stabilite în momentul cazării în Centru,”;

subpunctul 2) se completează la final cu sintagma „ ,precum și colectivă”;

subpunctul 5) va avea următorul cuprins:

„5) Să respecte regulile de politețe în contact cu personalul Centrului și persoanele cazate, precum și să aibă o atitudine respectuoasă față de personalul Centrului și față de orice persoană din afara acestuia cu care intră în contact, cum ar fi reprezentanți ai structurilor de stat sau ai organizațiilor și organismelor neguvernamentale naționale sau internaționale;”

subpunctul 8) sintagma „ale Centrului” se substituie cu sintagma „din dotarea Centrului, pe toată durata cazării”;

subpunctul 9) se completează la final cu sintagma „și să aplice prevederile întocmai când situația o impune”;

la punctul 42:

subpunctul 1) după cuvîntul „necenzurate” se completează cu sintagma „ , gesturilor sau actelor obscene”;

subpunctul 4) după cuvîntul „ ,alterabile” se completează cu sintagma „ , produselor alimentare alterate, fără dată de valabilitate ori cu dată de valabilitate expirată”;

subpunctul 11) după cuvîntul „incendii” se completează cu cuvîntul „/accidente”;

se completează cu subpunctele 16)-28) cu următorul cuprins:

„16) Inițierea, organizarea, sprijinirea, participarea sau desfășurarea oricăror acțiuni, manifestații sau întruniri care aduc atingere siguranței personalului și ordinii interioare din Centru;

17) Exercitarea actelor de violență asupra personalului, persoanelor care execută misiuni în Centru sau care se află în vizită, asupra celorlalte persoane cazate, precum și asupra oricăror altor persoane;

18) Incitarea, organizarea, sprijinirea, participarea la acte de indisciplină, revoltă, răzvrătiri, acte de nesupunere activă sau pasivă ori alte acțiuni violente, în grup, de natură să pericliteze ordinea, disciplina și siguranța Centrului;

19) Amenințarea personalul, persoanelor care execută misiuni în Centru sau care se află în vizită, persoanelor cazate în Centru, precum și oricărei alte persoane;

20) Blocarea căilor de acces și/ sau de evacuare în/ din spațiile de cazare sau în/ din spațiile comune;

21) Împiedicarea cu intenție a desfășurării unor activități care se derulează în Centru;

22) Utilizarea focului deschis în afara spațiilor pentru prepararea sau substanțelor inflamabile;

23) Folosirea instalațiilor electrice, echipamentului sau materialelor din dotare în alte scopuri decât cele pentru care au fost puse la dispoziție sau modificarea acestora;

24) Învelirea în pânză, hârtie sau alte materiale inflamabile a becurilor, corpurilor de iluminat ori altor surse de căldură;

25) Aducerea în stare de neutilizare a mijloacelor tehnice de apărare împotriva incendiilor aflate în dotarea Centrului;

26) Efectuarea schimburilor sau comercializarea alimentelor, echipamentelor sau altor bunuri;

27) Folosirea serviciilor altor persoane cazate în Centru în interes personal, fără acordul acestora;

28) Practicarea jocurilor de noroc cu scopul de a obține foloase.”;

punctul 48 va avea următorul cuprins:

„48. Persoana cazată poate solicita părăsirea teritoriului Centrului pentru o perioadă de 48 ore pentru motive obiective cu informarea în scris a administrației Centrului. În cerere se va indica scopul și perioada absentării, locul aflării sale, adresa, telefoanele de contact. Este interzisă depunerea mai mult de 4 cereri într-o lună, cu excepția persoanelor care sunt angajate oficial în cîmpul muncii și necesită absentarea în scop de serviciu. Cererea de absentare se depune la administrație cu o zi înainte de perioada solicitată pentru a fi examinată, în caz contrar absentarea din Centru se va considera nemotivată și sancționată corespunzător.”;

se completează cu punctele 521 și 541 cu următorul cuprins:

„521. Prin vizitatori se înțelege orice persoană care solicită intrarea în Centru, cu excepția următoarelor categorii:

1. solicitanții de azil sau beneficiarii de protecție internațională și membrii lor de familie, cazați în Centru;
2. personalul Biroului migrație și azil;
3. efectiv din alte structuri ale Ministerului Afacerilor Interne care desfășoară măsuri în Centru conform competenței.

541. Accesul în Centru a grupurilor de persoane participante la diferite activități organizate în cadrul Centrului, precum și al autovehiculelor cu care se deplasează acestea, se face pe baza unui tabel nominal, aprobat cu cel puțin 24 de ore înainte de începerea activității de către Biroul migrație și azil.”;

punctul 55 va avea următorul cuprins:

„55. Accesul vizitatorilor în incinta Centrului, este permisă numai după legitimarea acestora de către personalul de serviciu în postul de control-acces și efectuarea mențiunilor corespunzătoare în registrul de evidență a vizitatorilor.”;

se completează cu punctul 571 cu următorul cuprins:

„571. Încălcarea prevederilor Regulamentului reprezintă nerespectarea obligațiilor sau interdicțiilor stabilite pe timpul cazării sau al altor activități desfășurate în cadrul Centrului.”;

la punctul 58 subpunctul 2) sintagma „decizii de părăsire a Centrului” se substituie cu sintagma „decizii cu privire la scoaterea din evidența Centrului”;

în tot textul punctului 68, cuvîntul „cunoaşte” se substituie cu cuvîntul „înțelege”;

la punctul 72 cuvîntul „scoşi” se substituie cu cuvîntul „radiaţi”.

4. Hotărîrea Guvernului nr. 1024 din 28 decembrie 2012 „Pentru aprobarea Regulamentului privind procedura și condițiile de închiriere a locuințelor destinate străinilor beneficiari ai programelor de integrare și străinilor care au obținut o formă de protecție în Republica Moldova” (Monitorul Oficial al Republicii Moldova, 2013, nr.6-9, art.34), cu modificările ulterioare, se modifică după cum urmează:

în titlu, în tot textul hotărîrii şi Regulamentului sintagma „străinilor care au obținut o formă de protecție în Republica Moldova” se substituie cu sintagma „beneficiari de protecție internațională” la cazul gramatical respectiv.

5. Regulamentul privind eliberarea actelor de identitate și evidența locuitorilor Republicii Moldova, aprobat prin Hotărîrea Guvernului nr.125 din 18 februarie 2013 (Monitorul Oficial al Republicii Moldova, 2013, nr.36-40, art.171), cu modificările ulterioare, se modifică şi se completează după cum urmează:

la punctul 26 cuvîntul „refugiat” se substituie cu cuvintele „refugiat sau beneficiar de protecție umanitară”;

la punctul 52:

subpunctul 4) cuvîntul „acordat” se substituie cu cuvîntul „recunoscut”;

subpunctul 5) va avea următorul cuprins:

„5) buletinul de identitate pentru beneficiarii de protecție umanitară se eliberează, persoanelor cărora li s-a acordat protecție umanitară, inclusiv copiilor acestora, pe un termen de 3 ani;” ;

subpunctul 7) va avea următorul cuprins:

„7) documentul de călătorie (Convenţia cu privire la statutul refugiaţilor din 28 iulie 1951) se eliberează persoanelor cărora li s-a recunoscut statutul de refugiat, indiferent de vîrstă, pentru ieşire şi intrare în Republica Moldova, pe un termen de 5 ani ;”

subpunctul 8) va avea următorul cuprins:

„8) documentul de călătorie (protecție umanitară) se eliberează persoanelor cărora li s-a acordat protecție umanitară, indiferent de vîrstă, pentru ieşire şi intrare în Republica Moldova, pe un termen de 3 ani ;”;

punctul 58 va avea următorul cuprins:

„58. Titularului permisului de şedere permanentă, buletinului de identitate pentru apatrizi, buletinului de identitate pentru refugiaţi sau buletinului de identitate pentru beneficiarii de protecție umanitară i se eliberează fişă de însoţire pentru înregistrare la reşedinţă în Republica Moldova.”;

la punctul 60 subpunctul 5) va avea următorul cuprins:

„5) schimbarea domiciliului (pentru titularii buletinului de identitate pentru apatrizi, buletinului de identitate pentru refugiaţi, buletinului de identitate pentru beneficiarii de protecție umanitară şi permisului de şedere permanentă de generaţia II);

la punctul 63 sintagma „3) documentul temporar de identitate, eliberat de Direcţia refugiaţi a Biroului migraţie şi azil sau declaraţia de pierdere a acestuia (obligatoriu în cazul obţinerii iniţiale a buletinului de identitate)” se substituie cu sintagma „3) documentul de identitate temporar de solicitant de azil, eliberat de Direcția azil și integrare a Biroului migrație și azil (obligatoriu în cazul obţinerii iniţiale a buletinului de identitate)”;

punctul 68 va avea următorul cuprins:

„68. Persoanele pentru care prelevarea amprentelor digitale este fizic imposibilă (permanent sau temporar) şi copiii sub 12 ani sunt scutiţi de includerea obligatorie a amprentelor digitale în documentele de călătorie. În cazul în care prelevarea amprentelor digitale este temporar imposibilă, documentul de călătorie se eliberează pe un termen de 12 luni.”;

la punctul 81 cuvintele „a altor forme de protecție” se substituie cu cuvintele „a protecției umanitare”;

punctul 96 va avea următorul cuprins:

„96. Înregistrarea la domiciliu sau la reşedinţă, radierea din evidenţă se efectuează prin introducerea datelor în Registrul de stat al populaţiei sau în fişierul manual şi, după caz, prin:

1) eliberarea sau preschimbarea buletinului de identitate al cetăţeanului Republicii Moldova, al apatridului, al refugiatului, al beneficiarului de protecție umanitară sau a permisului de şedere permanentă de generaţia II şi acte de identitate de uz intern de generaţia a III-a – în cazul înregistrării sau schimbării domiciliului, sau în cazul, radierii din evidenţă, fără înregistrare la alt loc de domiciliu a titularului;

2) eliberarea sau schimbarea permisului de şedere provizorie al cetăţeanului străin sau al apatridului de generaţia II –  în cazul înregistrării sau schimbării reşedinţei titularului;

3) aplicarea menţiunii privind reşedinţa în fişa de însoţire la buletinul de identitate al cetăţeanului Republicii Moldova, al apatridului, al refugiatului, al beneficiarului de protecție umanitară sau în fişa de însoţire la permisul de şedere permanentă de generaţia II;

4) aplicarea menţiunilor privind domiciliul/reşedinţa sau radierea din evidenţă în locul rezervat din fişa de însoţire la buletinele de identitate de generaţia I sau la permisul de şedere permanentă de generaţia I, din buletinul de identitate provizoriu, din actul de identitate provizoriu (formularul nr. 9) sau din paşaportul de tip sovietic (modelul anului 1974) valabil.”;

punctul 111 va avea următorul cuprins:

„111. Înregistrarea la reşedinţă se efectuează pentru o perioadă determinată. În cazul străinilor cu drept de şedere provizorie, termenul de reședință nu poate depăşi termenul de valabilitate al acestui drept.”;

punctul 122 va avea următorul cuprins:

„122. În cazul radierii din evidenţa la domiciliu fără înregistrare la o altă adresă buletinul de identitate pentru cetăţenii Republicii Moldova, buletinul de identitate pentru apatrizi, buletinul de identitate pentru refugiaţi, buletinul de identitate pentru beneficiarii de protecție umanitară şi permisul de şedere permanentă de generaţia II şi actele de identitate de uz intern de generaţia a III-a devin nevalabile din momentul radierii.

În cazul radierii din evidenţa la reşedinţă fără înregistrare la o altă adresă, permisul de şedere provizorie de generaţia II devine nevalabil din momentul radierii.” ;

punctul 138 va avea următorul cuprins:

„138. Procedura respectiva se aplică străinilor cărora li s-a eliberat buletin de identitate pentru apatrizi, buletin de identitate pentru refugiaţi, buletin de identitate pentru beneficiarii de protecție umanitară sau permis de şedere permanentă.”.

6. Anexa nr.2 la Hotărîrea Guvernului nr.914 din 7 noiembrie 2014 „Cu privire la aprobarea Regulamentului de organizare şi funcţionare, a structurii şi a efectivului-limită ale Biroului migraţie şi azil din subordinea Ministerului Afacerilor Interne” (Monitorul Oficial al Republicii Moldova, 2014, nr.340-343, art. 982), se modifică după cum urmează:

sintagma „Direcția refugiați” se substituie cu sintagma „Direcția azil și integrare”.

Anexa nr. 2

la Hotărârea Guvernului

nr. \_\_\_\_\_\_ din \_\_\_\_\_\_\_

**LISTA**

**hotărârilor Guvernului care se abrogă**

1. Hotărîrea Guvernului nr. 626 din 28 iunie 2005 „Cu privire la actele de identitate ale refugiaților” (Monitorul Oficial al Republicii Moldova, 2005, nr.95-97, art. 715).
2. Hotărîrea Guvernului nr. 562 din 6 mai 2008 „Cu privire la actele de identitate ale beneficiarilor de protecţie umanitară” (Monitorul Oficial al Republicii Moldova, 2008, nr.86-87, art. 554).